Happy Tree Friends

Happy Tree Friends je americká séria flashových kreslených animacií pre dospelých, z ktorých každá je dlhá zhruba jednu až dve minúty. Tvorcom je spoločnosť Mondo Media a autormi sú Kenn Navarro, Aubrey Ankrumová a Rhode Montijo. Vydávané sú od roku 1999.

Aj keď celé prostredie pripomína kreslené seriály pre malé deti a vypadá veľmi infantilne a nevinne, v skutočnosti je každá epizóda plná brutality a násilia. Happy Tree Friends sa dá porovnať napríklad s fiktívnym seriálom Itchy & Scratchy zo seriálu Simpsonovci.

Príbehy epizód začínajú nejakou bežnou činnosťou, ktorá sa však čoskoro zvrhne v krvavé jatky plné brutality. Len v dvoch zo 48 epizód žiadne z celkovo 20 zvieratiek nezahynie (aj v nich sú však smrteľne zranené). Všetky časti sú bez hovorených dialógov, tie sú v nich len naznačené mumlaním jednotlivých postáv. Po skončení každej z epizód nasleduje určité ponaučenie.

Okrem epizód existujú ešte bonusové flashe (väčšinou k nejakej udalosti, napr. vianočný, veľkonočný, valentínsky), vždy s jediným hrdinom a priamou účasťou diváka, ktorý vyberá väčšinou z 3 možností, ako sa bude príbeh odvíjať.

Všetky tri série Happy Tree Friends vyšli na DVD, v Česku ich na jeseň 2006 vysielala hudobná televízia Óčko, vždy neskoro večer.

Epizódy je možné sledovať aj na platforme YouTube.

Postavičky 
 Cro-Marmot – prasvišť zamrznutý v kocke ľadu
 Cub – malé batoľa, syn Popa
 Cuddles – žltý zajačik, ktorý vždy skončí v krvi
 Disco Bear – medvedík, fanúšik diska, ktorého od smrti nezachráni ani dokonalý vzhľad a tanečné kreácie
 Flaky – dikobraz, známy vďaka svojmu neustálemu strachu a neomedzenému počtu lupín na ostňoch
 Flippy – tento zelený medvedík je v sérii zobrazený ako vyslúžilý vojak, chová sa normálne ako ostatní len do chvíle, kým mu nie je pripomenuté jeho vojenské nasadenie (napr. „výstrel“ z výfuku, zvonrní elektrického zvončeka, kečup-krv, praskanie ohňa, ťukanie ďatla do stromu, karate film a pod.), potom sa z neho stáva sadistický ničiteľ
 Giggles – milá, dobrá, rúžová samica čipmanka,
 Handy – bezruký a aj tak zručný bobor-opravár
 Lammy – priateľská, láskavá, fialová ovečka, nosiaca biely pletený sveter, trpí (pravdepodobne) schizofréniou
 Lifty – zelený mýval, dobrý zlodej a kamarát Shiftyho
 Lumpy – los, ktorý je v celej sérii najhlúpejší, robí najviac úplne banálnych omylov, vedúcich ku krutým následkom, zrejme nejznámejšia a najobľúbenejšia postava v Happy Tree Friends
 Mime – fialový sob, vyjadruje sa bez slov pomocou mimiky a gestikulácie
 Mole – ako správny krtko, je aj toto zvieratko slepé, čo často končí tragédiou
 Mr. Pickels – zlá, sadistická uhorka, nosiaca cylinder a fúzy
 Nutty – veverica, ktorá nadovšetko miluje sladkosti v akejkoľvek forme
 Petunia – tmavomodrý skunk, ktorý pri útoku vždy najviac kričí
 Pop – starostlivý, zlý otec Cuba, oblečený v župane, fajčí fajku
 Russell – morská vydra, pirát s klasickým hákem namiesto ruky a drevenými nohami
 Shifty – zelený mýval, dobrý zlodej a kamarát Liftyho
 Sniffles – mravčiar – bifloš, väčšinou v epizódách vystupuje len so svojou obľúbenou potravou, je charakteristický pre svoj dlhý chobot
 Splendid – poletuška, parodujúca rôznych superhrdinov, najčastejšie Supermana
 Toothy – fialový bobor, s pehami a veľkými zubami
 Buddhist monkey – hlavná postava fiktívneho seriálu „Ka-Pow!“, s motívmi karate a kung-fu

Televízny seriál 
V roku 2006 vznikol tiež animovaný televizní seriál Happy Tree Friends, který bol toho roku premiérovo vysielaný na americkej káblovej televízii G4.

Externé odkazy 
 Oficiálne stránky
 Happy Tree Friends na YouTube
 Všetky epizódy, vrátane špeciálov

Zdroj 

Televízne seriály USA
Televízne seriály z roku 1999